CELEX: 32005R0129
Language: hu
Date: 2005-01-20 00:00:00
Title: A Bizottság 129/2005/EK rendelete (2005. január 20.) bizonyos áruknak a Kombinált Nómenklatúrában történő osztályozásáról és a 955/98/EK rendeletének módosításáról

28.1.2005   
            
            
               HU
            
            
               Az Európai Unió Hivatalos Lapja
            
            
               L 25/37
            
         
      A BIZOTTSÁG 129/2005/EK RENDELETE
   
   (2005. január 20.)
   bizonyos áruknak a Kombinált Nómenklatúrában történő osztályozásáról és a 955/98/EK rendeletének módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikk (1) bekezdés a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk osztályozásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más nómenklatúrára vonatkozóan, amely teljesen a Kombinált Nómenklatúrán alapul, vagy azt adott esetben további bontással egészíti ki, és amelyet valamely különös közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazásának céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában leírt árukat, a 3. oszlopban feltüntetett okok alapján, a táblázat 2. oszlopában feltüntetett KN-kódok alá kell osztályozni.
            
         
               (4)
            
            
               Szükséges kikötni, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrában történő osztályozására vonatkozó kötelező érvényű tarifális felvilágosítást a jogosult egy három hónapos időszakon belül továbbra is felhasználhatja.
            
         
               (5)
            
            
               A „hangfrekvenciás berendezések” áruosztályozása a bizonyos áruknak a Kombinált Nómenklatúrában (3) történő osztályozásáról szóló, 1998. április 29-i 955/98/EK Bizottsági rendeletben azt eredményezte, hogy az úgynevezett „házimozi rendszereket” a 8543 89 95 KN-kód alá osztályozták. Mivel ez a besorolás nincs összhangban ezen rendelet mellékletében közölt áruosztályozással, azt helytelennek kell tekinteni.
            
         
               (6)
            
            
               A 955/98/EK rendeletet tehát módosítani kell.
            
         
               (7)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrán belül a táblázat 2. oszlopában feltüntetett KN-kódok alá kell osztályozni.
   2. cikk
   Az 1992. október 12-i 2913/92/EGK tanácsi rendelet értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás egy három hónapos időszakon belül továbbra is felhasználható.
   3. cikk
   A 955/98/EK rendelet 2. pontját törölni kell.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. január 20-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1989/2004/EK bizottsági rendelettel (HL L 344., 2004.11.20., 5. o.) módosított rendelet.
   
      (2)  HL L 302., 1992.10.19., 1. o. A legutóbb a 2003-as csatlakozási okmánnyal módosított rendelet.
   
      (3)  HL L 133., 1998.5.7., 12. o.
   
      MELLÉKLET
      
                  Az áru leírása
               
               
                  Osztályozás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A kiskereskedelmi forgalom számára kiszerelt készlet, mely az alábbiakból áll:
                              
                                          —
                                       
                                       
                                          egy kombinált készülék (erősítő, AM/FM rádióvevő és DVD-/CD-lejátszó),
                                       
                                    
                                          —
                                       
                                       
                                          egy mélyhangsugárzó,
                                       
                                    
                                          —
                                       
                                       
                                          öt hangszóró, és
                                       
                                    
                                          —
                                       
                                       
                                          egy távirányító.
                                       
                                    A termék (közismert nevén „házimozi rendszer”) otthoni szórakoztatásra szánt audio- és videokészülék, mely elsősorban DVD-n tárolt hang- és képanyagot jelenít meg.
                           
                        
               
                  8521 90 00
               
               
                  A besorolást a Kombinált Nómenklatúra 1., 3. b) és 6. általános alkalmazási szabálya, a XVI. Áruosztályhoz tartozó Megjegyzések 3. bekezdése, valamint a 8521 és 8521 90 00 KN-kódok szövege határozza meg.
                  A termék a kiskereskedelmi forgalom számára kiszerelt készlet, melynek a lényeges jellemzőjét meghatározó elem a kombinált készülék (3b) szabály).
                  A XVI. Áruosztályhoz tartozó Megjegyzések 3. bekezdése értelmezésében az az elem, amely a kombinált készülék legfontosabb funkcióját biztosítja a DVD-/CD-lejátszó. A hangerősítés és a rádióműsorok vétele a videolejátszó funkcióval összehasonlítva csak másodlagos funkcióknak minősülnek.
                  Következésképpen a készüléket a 8521 90 00 KN-kód szerint videolejátszó készülékként kell besorolni.
               
            
                  
                              2.
                           
                           
                              A kiskereskedelmi forgalom számára kiszerelt készlet, amely az alábbiakból áll:
                              
                                          —
                                       
                                       
                                          egy AM/FM rádióvevő, erősítővel,
                                       
                                    
                                          —
                                       
                                       
                                          egy DVD-/CD-lejátszó,
                                       
                                    
                                          —
                                       
                                       
                                          egy mélyhangsugárzó,
                                       
                                    
                                          —
                                       
                                       
                                          öt hangszóró, és
                                       
                                    
                                          —
                                       
                                       
                                          egy távirányító.
                                       
                                    A termék (közismert nevén „házimozi rendszer”) otthoni szórakoztatásra szánt audio- és videokészülék, mely elsősorban DVD-n tárolt hang- és képanyagot jelenít meg.
                           
                        
               
                  8521 90 00
               
               
                  A besorolást a Kombinált Nómenklatúra 1., 3. b) és 6. általános alkalmazási szabálya, a XVI. Áruosztályhoz tartozó Megjegyzések 3. bekezdése, valamint a 8521 és 8521 90 00 KN-kódok szövege határozza meg.
                  A termék a kiskereskedelmi forgalom számára kiszerelt készlet, melynek lényeges jellemzőjét meghatározó elem a DVD-/CD-lejátszó.
                  Következésképpen a készüléket a 8521 90 00 KN-kód szerint videolejátszó készülékként kell besorolni.
               
            
                  
                              3.
                           
                           
                              Közös házban elhelyezett, integrált analizátor modulból, rögzítő memóriából és automatikus adatfeldolgozó géphez tartozó interfészből álló hálózat-analizátor.
                              Az analizátor rendeltetése, hogy adatokat szolgáltasson a hálózatok teljesítményéről a hálózatok működésének követésével, az összes jelentősebb protokoll dekódolásával és a hálózati forgalom generálásával.
                              Az analizátort az automatikus adatfeldolgozó gép nélkül hozzák/mutatják be.
                           
                        
               
                  9031 80 39
               
               
                  A besorolást a Kombinált Nómenklatúra 1. és 6. általános alkalmazási szabálya, a 84. árucsoporthoz tartozó Megjegyzések 5. E) pontja, a 90. Árucsoporthoz tartozó Kiegészítő megjegyzés 1. pontja, valamint a 9031, 9031 80 és a 9031 80 39 KN-kódok szövege határozza meg.
                  Az integrált analizátor modul segítségével sajátos funkciót betöltő analizátor a 84. Árucsoporthoz tartozó Megjegyzések 5. E) pontja alapján nem osztályozható a 8471 vámtarifaszám alá.
                  Az analizátor rendeltetése kifejezetten egy hálózat forgalmának analizálása, és nem elektromos mennyiségek mérése vagy ellenőrzése, ezért nem osztályozható a 9030 vámtarifaszám alá.
               
            
                  
                              4.
                           
                           
                              Közös házban elhelyezett, központi vezérlőbuszból, analizátor modulból, automatikus adatfeldolgozó gépből, monitorból és billentyűzetből álló hálózat-analizátor.
                              Az analizátor rendeltetése a következő funkciók ellátása:
                              
                                          —
                                       
                                       
                                          létező hálózatok és hálózati termékek működési állapotának analizálása,
                                       
                                    
                                          —
                                       
                                       
                                          hálózati forgalom és hibák szimulálása a létező hálózatokban és hálózati termékekben,
                                       
                                    
                                          —
                                       
                                       
                                          hálózati forgalom generálása.
                                       
                                    
                        
               
                  9031 80 39
               
               
                  A besorolást a Kombinált Nómenklatúra 1. és 6. általános alkalmazási szabálya, a 84. Árucsoporthoz tartozó Megjegyzések 5. E) pontja, a 90. Árucsoporthoz tartozó Kiegészítő megjegyzés 1. pontja, valamint a 9031, 9031 80 és a 9031 80 39 KN-kódok szövege határozza meg.
                  Az integrált analizátor modul segítségével sajátos funkciót betöltő analizátor a 84. árucsoport Megjegyzéseinek 5. E) pontja alapján nem osztályozható a 8471 vámtarifaszám alá.
                  Az analizátor rendeltetése kifejezetten egy hálózat forgalmának analizálása, és nem elektromos mennyiségek mérése vagy ellenőrzése, ezért nem osztályozható a 9030 vámtarifaszám alá.